כמה שנים קודם לכן, בזמן החורף, נותקה כל ירושלים מרשת החשמל, והמכינה יצאה לסיור באזור למרות שהם ידעו שבמקום יש תנאי מזג אוויר קיצוניים. לטענת האב, המכינה החליטה שלא לבטל את היציאה לשטח למרות זאת, וגם שם נפגעו חניכים, הפעם מהיפותרמיה.



"בזמנו ניהלתי שיחה עם מנהל ההדרכה ונאמר לי שיש אידיאולוגיה של עמידה במשימה וטיול בכל מזג אוויר ולא מבטלים שום דבר אף פעם", אמר. "הבעיה במכינה הזו היא שנותנים לחניכים לארגן את הטיול, בפיקוח מאוד מינורי של מנהלי המכינה שכמעט לא מתערבים בשיקול הדעת שלהם, ולכן יש פה כשל כפול. הם גם לא תחת פיקוח של משרד החינוך או משרד הביטחון, ולכן לא נזקקים לקבלת אישורים לטיולים שלהם", הוסיף. "בתוך המכינה יש עצמאות מאוד גדולה לחניכים להפיק לבד ללא פיקוח וספק של מבוגר אחראי. האירוע היום זה אסון מטורף, זה מרתיח אותי, אנחנו פה בהלם, ולצערי זה היה אסון שהוא באמת אפשר היה למנוע אותו בקלות. הכתובת במכינה הזו הייתה על הקיר, זה היה צפוי שזה יתרחש מתישהו".



(עדכון ראשון: 18:53)